Զրույցը տեղափոխելով քաղաքական հարթություն` Արեգ Միքայելյանն անդրադարձավ ցեղասպանության խնդրին: Նրա խոսքով` մեր գիտնականները, մասնավորապես պատմաբանները, պետք է պայքարեն հիմնավոր քայլերով, մեր ունեցած գիտական գրականությունը թարգմանեն անգլերեն և չխուսափեն թուրք պատմաբանների հետ գիտաժողովների մասնակցելուց. «Նրանք պատրաստ են: Հատուկ խորամանկ քաղաքականություն են վարում և ուզում են գիտաժողովների ժամանակ ուրիշ ուղղությամբ շեղել քննարկումը: Պետք է ապացուցես ճշմարտությունը: Նրանք մասսայական ձևով իրենց քարոզչությունը տարածում են աշխարհով մեկ, և եթե օտարերկրացին միայն դա է լսում, կարդում, ստիպված նրանց կհավատա»: